Борис Младенов-Young
Не чакайте от здравия младеж…

chitanka.info

Не чакайте от здравия младеж —

тоз, който всяка сутрин се събужда

под топлия юрган с наперен, свеж

и мигом рипва, щом изпита нужда,

скръбта на дядо си да разбере

и от какви кахъри се оплаква,

и че подобно жалко дередже

един ден непременно го очаква.

За него тъй е много по-добре,

не трябва от сега да се тревожи —

за късни старини да го отложи;

От тях не може да се отърве,

но да не мисли, може… До тогава

на младостта си да се наслаждава!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.